Viborger Samler, 1836-09-02
Det franske Ministerium, der ved den første Opbrusen af Revolutionen syntes villig til Jntervention, synes at have opgivet denne Tilbøielighed ved Efterretningen om Constitutionens Antagelse af Regentinden. Men man vilde bittert skuffe sig selv, hvis man i denne øieblikkelige Sindsforandring troede at see en tilstrækkelig Garantie mod eventuelle bevæbnede Jnterventioner i Spanien. Efter den spanske Revolution i 1820 forløb tre hele Aar under den hellige Alliances Deliberationer; først da besluttede den at sende en Hær over Pyrenæerne. For et øieblikkeligt Angreb behøver heller ikke Revolutionen af 1836 at frygte; men den har ingen Borgen for, at ikke efter lignende Deliberationer og Mellemrum en lignende Beslutning fattes og en fransk Hær atter bestemmes til ot vise Cabinetternes Ligue, en ligesaa strafværdig Tjeneste mod Nationerne. Denne, om ogsaa endnu fjerne, Fare udenfra, forbunden med den for Øinene liggende Fare, som Borgerkrigen frembyder, og som den for enhver Priis snarest muligt maa undertrykke, tvinge den spanske Revolution til, strax fra første Øieblik af med Energie og Hurtighed at udvikle en stor, imponerende Kraftanstrængelse. Man ile derfor med, i alle Provindser at føre sig Folkets Jver til Nytte; man kalde det fra alle Sider til Vaaden, og kaste det først paa den nærmest truende Fare, for snarest muligt at undertrykke denne. Men det er ikke nok at oplue et krigersk Folks Mod og lade talrige Skarer rykke i Marken; men en virkelig militairisk Organisation og Uddannelse af disse er nødvendig. Lad Spanierne komme ihu, hvorledes det gik Belgierne under lignende Omstændigheder. Man gjorde Mine til at lade dem i Ro, for at deres første militaire Energie fra 1830 kunde forbunste, og da derpaa Kong Wilhelm, der vel havde forstaaet at benytte Mellemfristen, overfaldt dem, da formaaede deres i Til sammenskrabede Hobe ikke at holde Stand mod Hollænderne; de henveiredes til alle Sider for den klippefaste Front af Hollændernes Bayonnetter. Tiden er kostbar for Spanien; bliver den vel anvendt, saa kan det ikke feile, at jo dets krigsvante, efter alle Vidnesbyrd, i Henseende til Soldaterne og Underofficiererne dygtige, men i de høiere Grader høist mangelfulde Hær vil vinde den fornødne Uddannelse. Der maa aabnes en fri Mark for de unge Officierer, Underofficierer og Soldater, der udmærke sig ved Jver og Fædrelandskjærlighed, for at de kunne blive besjælede af den Enthusiasme og Daadkraft, der hidtil have manglet Christinerne. Den franske Armee. naaede kun sin Uimodstaaelighed ved Folkemændenes Avancement fra de lavere Classer. Overhovedet maa man paa alle Maader søge at interessere Folket for Revolutionen. Fra dette Synspunct betragtet, maa man fremme Salget af Nationalgodserne, selv til lave Priser, for at et ret stort Antal Spaniere kunne blive Besiddere af disse, og paa denne Maade see deres Jnteresse knyttet til Regjeringens. Ogsaa Nationalgjælden maa udgjøre Gjenstanden for en særdeles Opmærksomhed. Nationalforsamlingen vil mindes, at Cortes for 1823, førend de opløstes, erklærede forud alle Laan for intetbetydende og ugyldige, hvilke Ferdinand maaskee vilde afslutte; de skylde den spanske Nations Ære, ei at anerkjende den Gjæld, hiin Ferdinand har paabyrdet den, for at consolidere sin Despotisme og tilfredsstille sin Hævngierrighed. - De nyeste Bevægelser i Spanien vække Nationens Sympathie; men de vække ogsaa Hoffernes Frygt og Vrede; de ville give Diplomatien Text til utallige Noter og Conferencer. Men naar Spanien ruster sig vakkert, da har det de meest beroligende Udsigter. Enten hæver Kongernes Coalition da tilbage for et Angreb, eller den vover det og udsætter da sin Sag i det Mindste for den samme Fare, hvormed den truer Folkets angrebne Sag. Den nye spanske Regiering har en Leilighed i Hænderne til at aflægge en Prøve paa sin Virksomhed; den Energie, hvormed den bekæmper sin nærmeste Fiende, Carlismen, vil være en Maalestok for den Modstand, som den kan sætte mod en frygteligere Fiende.